
מדינת ישראל

משרד המשפטים



הממונה על חוק חופש המידע

	ירושלים, כ"ח אדר, תשע"ח 

	15 מרץ , 2018

	בתשובתך נא ציין:

	תיק מס' 8/18


לכבוד










 שלום רב, 

הנדון: בקשה לפי חוק חופש המידע, התשנ"ח-1998
(פנייתך מיום 7/1/2018)
בפנייתך שבסימוכין ביקשת לקבל את נימוקי אישור היועץ המשפטי לממשלה להעלאת טענת התיישנות ב-56 הליכים אליהם הפנית. לחלופין, ביקשת את מקור הסמכות הנורמטיבית להעלאת טענת התיישנות על-ידי המדינה.
לאחר בדיקת בקשתך, הנני להשיבך כדלקמן:
אשר לנימוקי אישור היועץ המשפטי לממשלה להעלאת טענת התיישנות - נשיבך כי בהליכים המפורטים בפנייתך לא נתבקש אישור היועץ המשפטי לממשלה לטעון טענת התיישנות, וממילא לא נכתבו נימוקים בדבר.

יובהר, כפי שיוסבר מטה בהרחבה, לאור הנחיית פרקליט המדינה מס' 16.8, שכותרתה "טענת התיישנות", ובהתקיים הכללים המנויים בה, טענת התיישנות היא ברירת המחדל בנסיבות עובדתיות שמעידות על כך, כך שלא נדרש לקבל את אישור היועץ המשפטי לממשלה כדי לטעון טענת התיישנות.

רק במקרים בהם המדינה שוקלת לוותר על טענת התיישנות, בהתאם לשיקול דעתה, אזי יש לפנות ולקבל אישור מפורש ומנומק מהיועץ המשפטי לממשלה. 
אשר לבקשתך החלופית, לעניין מקור הסמכות הנורמטיבית להעלאת טענת התיישנות על-ידי המדינה - נשיבך כי טענת התיישנות מטעם המדינה נטענת, ככלל, בהסתמך על שני מקורות נורמטיביים:
1. סעיף 28 לחוק ההתיישנות, תשי"ח-1958, הקובע כי "הוראות חוק זה יחולו גם על המדינה".
2. הנחיית פרקליט המדינה מס' 16.8, שכותרתה "טענת התיישנות" (מיום 2.1.1994; עדכון אחרון מיום 18.3.2007), קובעת:
"...2. חלפה, לכאורה, תקופת התיישנות של תביעה, יבדוק הפרקליט המטפל את מכלול הראיות והנסיבות הקשורות לתביעה, לרבות אלו הקשורות לתקופה שבגינה התיישנה התביעה.

               3. ככלל, יש לטעון טענת התיישנות, ובפרט בנסיבות אלה: 
א. כאשר נגרם למדינה נזק ראייתי בשל חלוף הזמן;
ב. כאשר יש למדינה טיעונים נוספים להגנתה;

ג. כאשר טענת ההתיישנות עשויה להועיל להקטנת הנזק שהמדינה עשויה לחוב בגינו (לדוגמא: במצב שבו יש, לכאורה, חייבים נוספים פרט למדינה, שעשויים לטעון  טענת התיישנות או במצב שבו תנאי ביטוח שהמדינה מבוטחת בו מחייבים, לכאורה, העלאת הטענה).

4. סבר הפרקליט המטפל כי אין זה ראוי בנסיבות העניין להעלות טענת התיישנות, או לעמוד על טענה שנטענה, יפנה הפרקליט המטפל אל פרקליט המחוז לקבלת אישור לוויתור על הטענה.

 5. פנה הצד שכנגד בבקשה לוויתור על טענת התיישנות שנטענה, יפנה הפרקליט המטפל אל פרקליט המחוז לצורך החלטה בבקשה.

 6. אישור או החלטה בדבר ויתור על טענת התיישנות כאמור בסעיפים 4 – 5 יינתנו רק בהתקיים נסיבות מיוחדות שבהן אין זה ראוי למדינה לטעון או לעמוד על טענת התיישנות...
(הדגשות אינן במקור) "

אם כן, נוכח הוראות סעיפים 7 ו-8 לחוק ההתיישנות ולאור הוראותיה של הנחיית פרקליט המדינה מס' 16.8, ככלל, בתביעות נגד המדינה, ובהתקיים התנאים המפורטים בחוק ובהנחיית פרקליט המדינה, הפרקליטות תטען טענת התיישנות.

הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים כנגד החלטה
זו. 














 

                                                                                                                    בכבוד רב,


מיטל כץ, עו"ד

הממונה על העמדת מידע לציבור

משרד המשפטים

